GRADSKO KAZALIŠTE MLADIH, SPLIT

Trg Republike 1

**Z A P I S N I K**

devete sjednice Kazališnog vijeća GKM-a

Sjednica Kazališnog vijeća GKM-a održana je 9.studenog 2022. u prostorijama Gradskog kazališta mladih Split s početkom u 11:sati

Na sjednici su sudjelovali:

1. Vinko Mihanović, potpredsjednik Vijeća
2. Zlatko Aljinović, član Vijeća
3. Marija Dukić, članica Vijeća (telefonski)
4. Željana Cvitanović, članica Vijeća
5. Ivo Perkušić, ravnatelj
6. Irena Bitanga, tajnik

Predsjednik Vijeća Siniša Novković opravdao izostanak bolešću.

**DNEVNI RED**

1. Usvajanje Zapisnika 8.sjednice Kazališnog vijeća

2. Usvajanje Plana nabave za 2023. godinu

3. Razno

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik s prethodne sjednice.

**Točka 2.**

Ravnatelj Ivo Perkušić je povodom 80. godina postojanja kazališta, najavio objavu„Monografije kazališta“ čije bi tiskanje u tiražu od 80 primjeraka stajalo 5972,53 €. Monografija bi pokrila sve etape: od osnutka kazališta do današnjih dana. Ravnatelj je rekao kako očekuje financijsku podršku Grada, Županije i Ministarstva kako bi se ovaj projekt uspješno realizirao. Vijećnici su jednoglasno usvojili Plan nabave za 2023. godinu.

**(Odluka 1/IX).**

**Točka 3.**

Vijećnik Zlatko Aljinović je mišljenja da bi svi članovi Kazališnog vijeća trebali biti prisutni uživo na sjednicama, a ne online. Pravnica kazališta Irena Bitanga je pojasnila kao Poslovnik o radu kazališnog vijeća dopušta samo sudjelovanje uživo dok Statut kazališta nudi i mogućnost održavanja sjednica online. Vijećnica Marija Dukić je predložila glasovanje putem Google Forms kod online sjednica.

Ravnatelj kazališta je najavio novi termin nadolazeće premijere „Mačka u čizmama“ za 1. prosinac. No zbog bolesti jednog od glumaca predstave, moguća je odgoda za još poneki dan. Isto tako je obavijestio članove Vijeća o prestanku radnog odnosa Voditeljice zajedničkih službi na njen zahtjev.

Sjednica je završila u 11:32 sati.

Vinko Mihanović, potpredsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vinko Mihanović, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/22-01/213

Urbroj: 2181-110-22-1

Split, 9.studenog 2022.